jkorsvik/nowiki_second_scrape_merged huggingface dataset:
Runit Island

Runit Island () er en av de 40 øyene i Enewetak Atoll, som inngår i Marshalløyene i Stillehavet. Øya har et depot for radioaktivt avfall fra USAs atomprøvesprengninger mellom 1946 og 1958. Det er pågående bekymringer rundt forringelse av depotet og potensielle radioaktive utslipp.


== Runit Dome ==

Runit Dome, også kalt "Cactus Dome" eller lokalt "The Tomb", er en 46 cm tykk betongkuppel med en diameter på 115 meter, som dekker anslagsvis 73.000 kubikkmeter med radioaktivt avfall, inkludert noe plutonium-239. Avfallet stammer fra kjernefysiske prøver gjennomført på Enewetak Atoll av USA mellom 1946 og 1958.Fra 1977 til 1980 ble løst avfall og jord skrapt av fra seks ulike øyer på Enewetak Atoll, transportert hit, blandet med betong, og lagret i krateret etter prøvesprengningen "Cactus" fra 6. mai 1958. Fire tusen amerikanske soldater var involvert i oppryddingen, som tok tre år å fullføre. Krateret fylt med radioaktivt avfall ble til slutt dekket med betong.En granskningsrapport av Los Angeles Times i november 2019 gav ny grunn til bekymring for at kuppelen sprekker og at radioaktivt materiale lekker ut i jorden og det omkringliggende havet. Energidepartementet i USA er blitt beordret av Kongressen til å vurdere betongstrukturens tilstand og lage en utbedringsplan i løpet av første halvdel av 2020.


== Referanser ==
Hedvig Maribo

Hedvig Theresia Francisca Maribo (født Sonnleithner; fornavnet også skrevet Hedwig) (født 14. oktober 1814 i Wien, død 9. februar 1891 i Kristiania) var en østerriksk-norsk filantrop, legatstifter og foreningskvinne. Hun arbeidet i flere tiår for fattige og vanskeligstilte kvinner, og for kvinners deltagelse i samfunnslivet.


== Familie ==
Hedvig Maribo var datter av den østerrikske juristen, regjeringsråden, librettisten og teaterdirektøren Joseph Sonnleithner (1766–1835) og Wilhelmine Mariboe, og kusine av den østerrikske dramatikeren Franz Grillparzer. Hun ble 9. august 1843 gift i Wien med sin fetter, jurist, kunsthistoriker og mesén Wilhelm Adelsten Maribo (1814-1901), sønn av forretningsmann og politiker Ludvig Mariboe.


== Liv og virke ==
Hun og ektemannen fikk ingen barn, og arven ble testamentert til Selskabet for Norges Vel og ulike legater. Et legat etter fru Hedvig er Hedvig Maribo f. Sonnleithners Legat for trengende husvarme i Kristiania/Oslo.


==== Hjelp til trengende barselkoner ====
Tidlig i 1850-årene var Hedvig Maribo «Overdirectrice» for Sælskabet til Hjælp for trængende Barselkoner av 1850. Hun ble gjenvalgt til dette vervet i flere perioder.


==== Dronning Louises Asyl ====
I begynnelsen av 1860-årene iverksatte Maribo i samarbeid med sognepresten Johan Berg en innsamling til oppførelse av en bygning for et såkalt «Børneasyl» på Grünerløkka. Byggetomten på hjørnet av Markveien og Korsgaten ble skjenket institusjonen av brukseier Grüner. Bygningen ble innviet i 1864.


==== Kristiania Læseforening for Kvinder ====
Hedvig Maribo er mest kjent for etableringen av Kristiania Læseforening for Kvinder i 1874, etter initiativ fra Camilla Collett, som hadde gjort seg kjent med en tilsvarende innretning i København. Maribo la premissene for foreningen, og la sine planer frem for Elise Aubert. Forfatteren Johanne Vogt ble også involvert i det tidlige arbeidet. Deres siktemål var en leseforening for «dannede damer» og da spesielt for dem som hadde dårlig råd, slik at de kunne få adgang til aviser, tidsskrifter og bøker. Maribo deltok i leseselskapets bestyrelse til 1888. Foreningen hadde lenge tilhold i Parkveien 62, og ble nedlagt etter hundre år, i 1974. Foreningen fikk stor betydning for kvinners deltagelse i det offentlige liv.


==== Camilla Colletts hyllest ====
Allerede før man var kommet så langt som til leseforeningens opprettelse, hedret Camilla Collett Maribo i diktet Til Hedevig Maribo – f. Sonnenleithner. Første vers lyder slik:
Man gransker Skrifter, søger flittig Kirke
Man ivrig syr til Hedningbørns Beklædning
Alt imedens man til Næstens Redning
Sjælelaase søger op at dirke
Vel ogsaa filer par dem, jevnt og tidt
At ei for stærkt i verdslig Lyst de knirke
– Men af! til Kjærlighedens sande Virke
Og Hjertets Ømhed ser man saare lidt.


==== Den kvindelige industriskole i Christiania ====
Hedvig Maribo engasjerte seg i arbeidet for opprettelsen av en fullstendig kvinnelig industriskole i Kristiania. Arbeidet ble iverksatt av Foreningen til Fremme af kvindelig Haandverksdrift, hvor Maribo spilte en ledende rolle. Den kvindelige industriskole i Christiania ble etablert i 1875.


== Referanser ==
Ingvild Gjessing

Ingvild Kravdal Gjessing (født 1979) er en norsk tidligere orienteringsløper som representerte Kristiansand Orienteringsklubb og Nydalens Skiklub.
Hun vant ett NM-gull og seks NM-bronse i orientering og skiorientering i perioden 2003–2013.


== Medaljer i norske mesterskap ==


== Referanser ==
Ane Bjørnsgaard

Ane Bjørnsgaard (født 1969) er en norsk tidligere skiorienterer som representerte Ringsaker OL.
Hun vant fire NM-gull og åtte NM-medaljer på stafett i perioden 1988–2001.


== Medaljer i norske mesterskap ==


== Se også ==
Norgesmesterskapet i skiorientering


== Referanser ==
Marianne Mellbye Larsen

Marianne Mellbye Larsen (født 8. desember 1987) er en norsk tidligere skiorienterer som representerte Asker Skiklubb.
Hun vant fire NM-gull og ni NM-medaljer på stafett i perioden 2006–2014.


== Medaljer i norske mesterskap ==


== Se også ==
Norgesmesterskapet i skiorientering


== Referanser ==
EM i sjakk 2019

Europamesterskapet i sjakk 2019 var en internasjonal sjakkturnering som ble arrangert fra 18. til 29. mars 2019, i Skopje i Nord-Makedonia. 


== Resultater menn (åpen klasse) ==
Andre norske plasseringer: Benjamin Haldorsen kom på 157.-plass, Tor Fredrik Kaasen på 223.-plass, Sebastian Mihajlov på 224.-plass og Jens E. Ingebretsen på 258.-plass.


== Resultater kvinner ==


== Se også ==
EM i hurtig- og lynsjakk 2019
Lag-EM i sjakk 2019
Ungdoms-EM i sjakk 2019


== Kilder ==
(en) Resultater menn (åpen klasse)
(en) Resultater kvinner
IBM z15 (mikroprosessor)

IBM z15 er en mikroprosessor som lages av IBM for deres IBM Z stormaskiner, og som ble kunngjort 12. september 2019.IBM z15 har 12 kjerner, mens forgjengeren IBM z14 hadde 10 kjerner. Hver kjerne støtter toveis samtidige multitråder.Kjernene implementerer CISC-arkitekturen z/Architecture med en superskalær instruksjonspipeline som eksekveres utenfor rekkefølge. Nytt i z15 er en integrert Nest Accelerator Unit, som deles av alle kjerner for å akselrere datakompresjon.


== Referanser ==
Hans navn skal kalles Jesus (album)

Hans navn skal kalles Jesus (album) er et musikkalbum fra 1962. Det kom ut på Odeon ‎og hadde nummeret MOCN 1002. Olav Werner synger salmer akkompagnert av Rolf Holger.


== Sporliste ==
Side AHans navn skal kalles Jesus
Kjærlighet foruten like
Leid milde ljos
Jeg er i Herrens hender
Se mengden til Golgata iler
Naglet til et kors på jordenSide BDeg være ære
O bli hos meg
Nu fryder seg all kristenhet
Den store hvite flokk
Den hellige stad


== Kilder ==
Om plata hos discogs.com
EM i hurtig- og lynsjakk 2019

Europamesterskapet i hurtig- og lynsjakk 2019 ble arrangert fra 30. november til 8. desember 2019, i Tallinn i Estland.


== Resultater menn (åpen klasse) ==


=== Hurtigsjakk ===


=== Lynsjakk ===


== Resultater kvinner ==


=== Hurtigsjakk ===


=== Lynsjakk ===
Norske resultater: Sylvia Johnsen kom på 60.-plass.


== Referanser ==


== Kilder ==
Resultater hurtigsjakk, menn
Resultater lynsjakk, menn
Resultater hurtigsjakk, kvinner
Resultater lynsjakk, kvinner


== Eksterne lenker ==
Offisiell hjemmeside
Akademiet Norsk Restaurantskole

Akademiet Norsk Restaurantskole er en privat videregående skole i bydel Gamle Oslo i Oslo. Skolen ble etablert i 2015, men startet opp med sin første elevgruppe høsten 2017. 
Skolen tilbyr videregående utdanning innen Restaurant- og matfag til elever som ønsker å bli fagarbeidere i kokk- og servitørfaget.
Sommeren 2021 ble Norsk restaurantskole en del av Akademiet og tok da navnet «Akademiet Norsk Restaurantskole».


== Eksterne lenker ==
Offisielt nettsted
Agnete Husebye

Agnete Sofie Monadatter Husebye (født 1996), kjent som Agnetesh, er en norsk youtuber.


== Biografi ==
I 2019 vant hun «Norges favorittinfluenser» som ble delt ut under Kids' Choice Awards. I august 2019 ble hun også kåret til «Årets Youtuber» under NRKs Gullsnutten.I september 2019 ga hun ut boka Agnetesh hacker voksenlivet. Boka startet med en andreplass i uke 39 på bestselgerlisten for generell litteratur 4. oktober 2019 og lå på 4. plass i barneboklista for generell litteratur i oktober og 6. plass i november.Hun er med i det norske YouTube-nettverket Splay Norge. Hun lager forskjellige type videoer, alt fra vloggs og utfordringer, til tester-videoer hvor hun tester nyheter på markedet. Hun har over 129 000 abonnenter per september 2021. I 2020 ble hun programleder for Agnetsh hacker Idol på TV 2 Sumo. Høsten 2020 var hun også deltager på Skal vi danse på TV 2 og i 2021 deltok hun i 71° nord – Norges tøffeste kjendis.


== Bibliografi ==
2019 Agnetesh hacker voksenlivet : mine 111 beste lifehacks Gyldendal forlag ISBN 978-8-205-52771-3


== Referanser ==


== Eksterne lenker ==
(en) Agnete Husebye – kategori av bilder, video eller lyd på Commons 
(en) Agnete Husebye på Internet Movie Database 
(no) Agnete Husebye på Twitter 
(no) Agnete Husebye på Instagram 
(no) Agnete Husebye på YouTube
Steinar Øvervold

Steinar Raymond Øvervold (født 1962) er en norsk bussjåfør, kjent for å ha reddet livet til 19 ungdommer i en bussulykke i 1984.


== Bussulykken ==
Den 10.september 1984 kjørte Øvervold ulykkesbussen med 19 ungdommer fra Gjesvær og Skarsvåg som skulle dra til Honningsvåg på diskotek. Disse var i alderen 12 til 18 år.Øvervold var 22 år og relativt fersk som bussjåfør. I den bratte nedstigningen til Skipsfjord merket han at noe var galt med bussen. Bremsene virket ikke som de skulle, og Øvervold valgte derfor til slutt å styre bussen opp mot fjellveggen, noe som førte til full stans rett inn i fjellet.Ungdommene kom fra ulykken med mindre skader, selv om ni av dem ble flydd til sykehuset i Hammerfest. Øvervold var fastklemt i bussen, og det ene benet måtte amputeres for å få ham løs fra bussvraket. Legene klarte å berge den andre foten. På sykehuset traff han sin fremtidige kone, som også var innlagt.Øvervold ble 60-65 prosent invalid etter ulykken, og slet i mange år med å få jobb. Senere fikk han jobb som blant annet maskinist og mekaniker i fiskeindustrien.Han vant prisen årets navn fra VG i 1984 for heltedåden med å redde ungdommene.


== Referanser ==


== Eksterne lenker ==
«Steinar ofret beinet – men berga 18 liv», NRK Troms
Kenzjesj Orynbajeva

Kenzjesj Orynbajeva (tidligere Kenzjesj Sarsekenova; født 17. oktober 1972), er en kasakhstansk tidligere skøyteløper som representerte Pr. Alma-Ata, Kasakhstan.
Hun deltok både i 1994 under Vinter-OL 1994 i Lillehammer, Norge og i 1998 under Vinter-OL 1998 i Nagano, Japan.
Orynbajeva deltok i allround-VM i Butte, USA i 1994 og ble nr 23, og i februar 1999 var hun med i de asiatiske vinterleker i Gangwon, Sør-Korea.


== Personlige rekorder ==


== Meritter ==


=== Internasjonale mesterskap ===
Olympiske leker (Vinter) deltatt i to OL ved 2 konkurranser.

Lillehammer 1994 på 3 000 m, og i Nagano 1998 på 3 000 m.Beste resultat 24.-plass på 3 000 m i Lillehammer 1994.Allround-VM på skøyter deltatt i ett allround-VM.

Butte 1994.Beste resultat 23.-plass sammenlagt i Butte 1994.


=== Sammenlagt i verdenscupen ===


== Referanser ==


== Eksterne lenker ==
(en) Kenzjesj Orynbajeva – Olympics.com 
(en) Kenzjesj Orynbajeva – Olympic.org 
(en) Kenzjesj Orynbajeva – Olympedia 
(en) Kenzjesj Orynbajeva – Sports-Reference (OL-resultater – arkivert) 
(en) Kenzjesj Orynbajeva – Speedskatingbase.eu 
(en) Kenzjesj Orynbajeva – SpeedSkatingNews.info 
(en) Kenzjesj Orynbajeva – SpeedSkatingStats.com 
(en) Kenzjesj Orynbajeva – TheSports.org 
(en) Kenzjesj Orynbajeva – TheSports.org 
(en) Kenzjesj Orynbajeva – TheSports.org 
(en) Kenzjesj Orynbajeva på Jakub Majerski's speedskating database
(en) Kenzjesj Orynbajeva på www.isu.html.infostradasports.com
Jens Krag-Juel-Vind

Jens lensbaron Juel-Vind, fra 1771: Krag-Juel-Vind (født 15. juni 1723, død 30. april 1776) var en dansk adelsmann, godseier, amtmann, og justitiarius. Som dommer deltok han i Højesterets behandling av saken mot kong Christian VIIs livlege Struensee.


== Referanser ==
Bungo

Bungo  (japansk: 豊後国, Bungo no kuni) var en provins i det nordøstre hjørne av øya Kyushu i Japan. Den tilsvarer det moderne prefekturet Oita.  Bungo var et av de lensriker der katolisismen tidlig vant innpass i den annen halvdel av 1500-tallet.


== Referanser ==


== Kilder ==
Carlquist, Gunnar, red. (1930). Svensk uppslagsbok. Bd 5. Malmö: Svensk Uppslagsbok AB. s. 348.
Christkindelsmärik (Strasbourg)

Christkindelsmärik er en årlig julemarked i Strasbourg i Frankrike, utenfor byens katolske katedral, Notre-Dame de Strasbourg.


== Historie ==
Strasbourg /strassburg) har avholdt Christkindelsmärik rundt sin katedral siden 1570, og dermed er dette ett av de eldste julemarkeder i Europa. Navnet «Christkindelsmärik» kommer fra elsassisk, den nederalemanniske tyske dialekt som dominerte i Alsace inntil 1900-tallet. I mange deler av det sørlige Tyskland og i Østerrike kalles julemarkedene («Weihnachtsmärkte») også «Christkind(e)l(s)markt».
Markedet finner sted hvert år, fra 29. november til 31. descember. Det finner sted på Place Kléber, Place Broglie, Place du Marché aux cochons de lait og rundt katedralen.


== Referanser ==


== Eksterne lenker ==
(en) Christmas market in Strasbourg – kategori av bilder, video eller lyd på Commons
Tommy Olsen (skiløper)

Tommy Olsen (født 17. februar 1967) er en norsk tidligere skiskytter og skiorienterer.
I 1995 deltok han i verdenscupen i skiskyting. I 2003 tok han EM-gull i skiorientering. I 2004 tok han VM-sølv i skiorientering.Han vant 5 NM-gull og 35 NM-medaljer i perioden 1991–2007.
Han er gift med skiorientereren Stine Olsen Kirkevik.


== Medaljer i norske mesterskap ==


== Referanser ==
Christkindlesmarkt (Nürnberg)

Christkindlesmarkt er et årlig julemarked i Nürnberg i Bayern i Tyskland. Det holdes i  adventstiden ved Hauptmarkt, sentraltorget i Nürnbergs gamleby. Markedet har ca to millioner besøkere om året og den er en av de større i Tyskland og mer kjente i verden. Markedet begynner alltid på fredagen før første søndag i advent, og slutter på juleaften, derom ikke denne dag er en søndag.
I 1898 ble markedet flyttet til Fleischbrücke eller øya Schütt, innen man i 1933 vendte tilbake til Hauptmarkt.


== Litteratur ==
Peter Heigll (Fotografier av Agathe Bunz): Der Christkindlesmarkt in Nürnberg. Weihnachtszauber vor 50 Jahren, Nürnberg 2010, ISBN 978-3-00-031778-1
Christkindlmarket

Christkindlmarket i Chicago er et årlig julemarked ved Daley Plaza i Chicago i Illinois i USA. Det inngår i Magnificent Mile Lights Festival, og tiltrekker seg over én million besøkere per år.


== Historie ==
German American Chamber of Commerce of the Midwest arrangerte det første Chicago's Christkindlmarket på Pioneer Court i 1996. Christkindlmarket var inspirert fra Christkindlesmarkt i Nürnberg i Tyskland. I 1997 bad Chicagos borgermester Richard M. Daley om at markedet skulle flyttes til Daley Plaza.  Det året trakk markedet mer enan 750.000 besøkere.  Fra 1999 ble Christkindlmarket del av  Magnificent Mile Lights Festival.Senere skulle Chicagos Christkindlmarket vli det største julemarkedet i USA. I 2016 ekspanderte det til Chicago-forstaden Naperville.


== Referanser ==


== Litteratur ==
Zug, J.D. (1991). German-American Life: Recipes and Traditions. Iowa City: Penfield Press.


== Eksterne lenker ==
(en) Christkindlmarket, Chicago – galleri av bilder, video eller lyd på Commons
Lincolns julemarked

Lincolns julemarked avholdes i Lincoln i England, og er et av Europas større julemarkeder, med ca. 250 000 besøkende per år i de fire dagene det pågår. Markedet holdes ca. tre uker før jul, i området rundt Lincoln Castle og Lincolns katedral. Foruten salgsvirksomheten er det også et pariserhjul, og utendørskonserter med såvel klassisk som rockemusikk, og tradisjoner som øltønnerulling.
Premiereåret var 1982, etter at byrådets leder, Jim Sullivan og to andre byrådsmedlemmer, hadde besøkt Neustadt an der Weinstrasse (Lincolns vennskapsby i Tyskland) og var blitt imponert over julemarkedet der. Tilbake i Lincoln fikk de i stand et julemarked som det første året bare bestod av elleve boder.


== Referanser ==
Tallinns julemarked

Tallinns julmarknad, på estisk kjent som Tallinna Jõuluturg, er et årlig julemarked som holdes i Tallinn i Estland. Den moderne varianten hadde premiere i 1991, og løper fra siste uke i november til første uke i januar. Dette beror på at julen ifølge den julianske kalender faller i januar, noe som dermed er relevant for den russiske og russisk-ortodokse minoritet i dette ellers overveiende lutherske land.
I markedes utkant finnes nissens stall med reinsdyr der barn kan mate dem.
Markedet holdes ved Rådhustorget. Handverk, souvenirer og varme vin- og spritdrikker selges.
Stuttgarts julemarked

Stuttgarts julmarked, på tysk Stuttgarter Weihnachtsmarkt, er et årlig julemarked som holdes i adventstiden i den tyske byen Stuttgart. 


== Historie ==

Markedet ble første gang nevnt i kildene i 1692, og ble da beskrevet som en tradisjonell Stuttgart-hendelse. Organisatorene regner julmarknedet som Europas traditionsrikeste.


== Sted ==
Markedet strekker seg fra de vestre og norlige deler av Stuttgarts sentrala torg (Schlossplatz, der barnas  'eventyrland' finnes, sammen med en miniatyrjernbane og en isbane) til de gamle torg og alléer, som Schillerplatz, Karlsplatz (med et finsk julemarked samt en julesamlermesse) samt Marktplatz.
Julemarkedet åpnes siste torsdagen i november hvert år ved Altes Schloss (det gamle slott). Marknedet holdes åpent fra mandag til søndag, og avsluttes på juleaften.


== Referanser ==
Frankfurts julemarked

Frankfurts julemarked (tysk: Frankfurter Weinachtmarkt) er et årvisst utendørs julemarked i det sentrale Frankfurt am Main i Hessen i Tyskland.Julemarkedet åpner sent i november og fortsetter til tett før jul (normalt til  22. desember) i adventstiden. Det opptar store deler av det indre av Frankfurts sentrum, som Friedrich-Stoltze-Platz, Hauptwache (i nord, Mainkai, Paulsplatz og Römerberg (i sør).Markedet er ett av de eldste slike «Christkindchesmärkte». Det synes å ha oppstått i 1393.Det arrangeres en rekke affilierte markeder, som Frankfurt Christmas Market i Birmingham i England.


== Referanser ==
«Adorazione dei pastori»

Adorazione dei pastori («Hyrdenes tilbedelse») er et maleri fra 1527–1530 av den italienske maleren Correggio. Den forestiller hyrdenes tilbedelse av Jesusbarnet i krybben i Betlehem.
Maleriet ble bestilt i 1522 av Alberto Pratoneri. Det ble montert i Pratoneris familiekapell i kirken San Prospero i Reggio nell'Emilia.Det finnes idag på Gemäldegalerie Alte Meister i Dresden.


== Refaeranser ==


== Eksterne lenker ==
(en) Adoration by the shepherds (Correggio) – kategori av bilder, video eller lyd på Commons
De volkstelling te Bethlehem

De volkstelling te Bethlehem (Folketellingen i Betlehem) er en maleri fra 1566 av den flamlandske maleren Pieter Brueghel den eldre. Emnet er fra Lukasevangeliet 2,1–5, om skatteskrivingen i Betlehem. Brueghel har overført motivet til samtidens politiske situasjon i det spanskstyrte Nederlandene.
Maleriet er signert BRVEGEL / 1566. I 1902 ble det innkjøpt til Koninklijke Musea voor Schone Kunsten i Brussel. På samma museum finnes også Pieter Brueghel den yngres inspirerte kopi fra 1610.


== Referanser ==


== Eksterne lenker ==
(en) The Census at Bethlehem by Bruegel the Elder – kategori av bilder, video eller lyd på Commons
Barnemordene i Betlehem (Bruegel)

Barnemordene i Betlehem er et oljemaleri av Pieter Bruegel den eldre utført 1565–1566. Maleriet viser en soldatstyrke som herjer en liten landsby i Brabant i nåværende Belgia/Nederlandene om vinteren.I 1447 hadde Nederlandene overgått som en samlet geografisk enhet til huset Habsburg. I 1556 kom landet under Habsburgs spanske gren. Misnøyen mot den spanske øvrighet vokste, og under 1560-tallet gikk de såkalte gueuserne til opprør mot den spanske kong Filip IIs styre. Motstanden ble anført av den nederlandske stattholderen Vilhelm av Oranien.
Bruegel skildrer en av flere lignende hendelser da spanske leieknekter ble sluppet løs mot den i store og hele forsvarsløsa lokalbefolkningen. I en nedsnødd landsby i Brabant har innbyggerne akkurat feiret jul, da plutselig en harneskkledd ryttertropp rider opp på torget med en gråskegget svartkledt myndighetsperson i spissen. Alla utfartsveier fra landsbyen er bevoktet av beridde poster.
Bruegel har valgt å kalle maleriet Barnemordene i Betlehem med referanse til Matt. 2,16-18, der det berettes om at kong Herodes lot drepe alle guttebarn i Betlehem som var to år eller yngre for å på det vis rydde unna den trussel han opplevde ved budet om at Messias var blitt født. Bruegel har imidlertid plassert den bibelske hendelsen i sin egen samtid. Soldattroppens anfører har gitt ordren at samtlige guttebarn skal drepes. Selve iverksettelsen dirigeres av rødkledte gendarmer og broket utstyrte landsknekter. De trenger inn i husene, klatrer gjennom vinduer, slår in dørene – en offiser i harnesk oppmuntrer et par av dem og peker med sin kommandostav i svart og gult – huset Habsburgs farger, en referanse til Nederlandenes beherskere.
Kunstneren har fylt sitt maleri med flere tragiske motiver og symbolmettede detaljer – foreldrene som vil bytte ut sin lille gutt mot en et par år eldre jente, bonden som truer soldatene med sin hund, moren som sitter med sitt avkledte døde barn på kneet. Betlehems stjerne sitter som et skilt på kroen «In de star».


== Referanser ==


== Eksterne lenker ==
 (en) Massacre of the Innocents by Pieter Bruegel the Elder – kategori av bilder, video eller lyd på Commons
Kirgisistan under VM i svømmesport 2017

Kirgisistan deltok under VM i svømmesport 2017 i Budapest i Ungarn fra 12 til 28. juli 2017.


== Svømming ==
Kirgisistan hadde mottatt en generell invitasjon fra FINA til å sende fire svømmere (to menn og to kvinner) til verdensmesterskapet.


== Referanser ==
Te tamari no atua

Te tamari no atua (polynesisk for Guds sønn) er et oljemaleri fra 1896 malt av Paul Gauguin, nå i Neue Pinakothek i München. Det giren polynesisk versjon av Jesu fødsel.


== Referanser ==
«Julmarknad»

«Julmarknad» er et maleri fra 1872 av den svenske maleren Georg von Rosen. Den viser en middelaldersk bygate med juletrær og bakverk til salgs. På bildet vises mennesker fra flere samfunnslag, alle i ferd med juleforberedelser.Maleriet er utført i akvarell og måler 47 × 42,5 centimeter. Det ble testamentert tll Nationalmuseum i Stockholm i 1922 som en gave fra grosserer Emil Österlind og hans hustru Hilda Österlind.


== Mottagelse ==
I 1881 avhandlet Karl Warburg dette og flere andre av Rosens malerier i sin bok Från vår konstverld. Han skrev at Julmarknad «visar oss konstnärens historiska sinne i dess älskvärdaste dager». Warburg skrev videre:

«Det är en stämning af den stundande helgens frid, som våra dagars hufvudstadslif med dess mera rastlösa id torde sakna. Naturen är sådan julen vill hafva den: frostig och klar, snön täcker gatorna med sin vackra hvita matta och låter fotstegen knarra så muntert. ... Det är stämning i denna bild.»


== Referanser ==
Langåskjølen naturreservat

Langåskjølen naturreservat er et naturreservat i Klæbu i Trondheim. Naturreservatet ble opprettet den 21. desember 1990 for å verne et større, variert oseanisk preget myrområde. Området har mosaikk av fattige skogtyper og myr av varierende rikhetsgrad. Inn mot skogåsene i øst og nordvest finnes rike og tildels ekstremrike myrtyper. Brunskjene dominerer mesteparten av de ekstremrike myrene. Naturreservatet har store mengder engstarr og nebbstarr, og sterke innslag av oseaniske arter som klokkelyng, pors, loppestarr og myrkråkefot. Langåskjølen naturreservat er et viktig hekkeområde for vann- og vadefugler som krikkand, skogsnipe, gluttsnipe, vipe, småspove, enkeltbekkasin og fiskemåke, og amfibier som småsalamander har også tilhold i området.


== Eksterne lenker ==
(no) Langåskjølen naturreservat i Miljødirektoratets nettsted Naturbase